**Výročná správa Strediska Evanjelickej DIAKONIE, Diakonické centrum Sučany, Partizánska 579/25, 038 52 Sučany**

**za rok 2020**

**V Sučanoch, dňa 14. 07. 2021**

**Vypracovali: Viera Masničáková Podpis:**

**Mgr. Martina Špániková Podpis:**

**Schválil: Mgr. Denisa Dučová Podpis:**

**1.IDENTIFIKAČNÉ ÚDAJE STREDISKA EVANJELICKEJ DIAKONIE**

* 1. Názov organizácie: Stredisko Evanjelickej DIAKONIE, Diakonické centrum Sučany
  2. Sídlo organizácie: Partizánska 579/25, 038 52 Sučany
  3. Telefón organizácie: 043/4241900
  4. E-mail organizácie:riaditel@sedsucany.sk
  5. Webové sídlo organizácie: www.sedsucany.sk
  6. Zriaďovateľ Strediska Evanjelickej DIAKONIE: Evanjelická Diakonia ECAV na Slovensku
  7. Meno, priezvisko a titul členov Správne rady s uvedením predsedu:

Predseda Správnej rady: Ľudovít Chalúpka

Členovia Správnej rady: PhDr. Szilvia Buzalová

Mgr. Monika Kalafutová

Ing. Anežka Bugáňová do 31.03.2020

Mgr. Tomáš Germán od 1.10.2020

MUDr. Iveta Trnovská

* 1. Meno, priezvisko a titul Správcu strediska:

Mgr. Denisa Dučová

* 1. Meno, priezvisko a titul Riaditeľa zariadenia:

Mgr. Denisa Dučová

**2. SOCIÁLNE SLUŽBY**

* 1. Prehľad o poskytovanej sociálnej službe a o inom predmete činnosti alebo podnikania vykonávanom v kalendárnom roku 2020
     1. Počet prijímateľov sociálnej služby spolu a v členení podľa druhu a formy sociálnej služby.
     2. Počet prijímateľov sociálnej služby (pss) podľa veku, mobility a stupňa odkázanosti

|  |  |  |  |  |
| --- | --- | --- | --- | --- |
| ZARIADENIE PRE SENIOROV | k 31.3.2020 | k 30.6.2020 | k 30.9.2020 | k 31.12.2020 |
| Priemerný vek pss | 84 | 84 | 82 | 84 |
| Počet mobilných pss | 7 | 8 | 8 | 7 |
| Počet čiastočne imobilných pss | 8 | 8 | 7 | 8 |
| Počet imobilných pss | 10 | 9 | 8 | 7 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 7 | 5 | 5 | 3 |
| Počet pss so stupňom odkázanosti VI. | 18 | 20 | 18 | 19 |

|  |  |  |  |  |
| --- | --- | --- | --- | --- |
| ŠPECIALIZOVANÉ ZARIADENIE | k 31.3.2020 | k 30.6.2020 | k 30.9.2020 | k 31.12.2020 |
| Priemerný vek pss | 82 | 81 | 81 | 79 |
| Počet mobilných pss | 12 | 11 | 11 | 12 |
| Počet čiastočne imobilných pss | 1 | 3 | 3 | 3 |
| Počet imobilných pss | 9 | 7 | 8 | 5 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 1 | 0 | 0 | 0 |
| Počet pss so stupňom odkázanosti VI. | 21 | 21 | 22 | 20 |

|  |  |  |  |  |
| --- | --- | --- | --- | --- |
| DOMOV SOCIÁLNYCH SLUŽIEB | k 31.3.2020 | k 30.6.2020 | k 30.9.2020 | k 31.12.2020 |
| Priemerný vek pss | 67 | 67 | 67 | 67 |
| Počet mobilných pss | 2 | 2 | 2 | 2 |
| Počet čiastočne imobilných pss | 0 | 0 | 0 | 0 |
| Počet imobilných pss | 1 | 1 | 1 | 1 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 0 | 0 | 0 | 0 |
| Počet pss so stupňom odkázanosti VI. | 3 | 3 | 3 | 3 |

* + 1. Stav zamestnancov k 31.3.2020, 30.6.2020, 30.9.2020 a k 31.12.2020, v členení aj podľa maximálneho počtu prijímateľov sociálnej služby na jedného zamestnanca a minimálneho percentuálneho podielu odborných zamestnancov na celkovom počte zamestnancov.

**Stav zamestnancov k 31. 03. 2020** **Stav zamestnancov k 30. 06. 2020**

ŠZ – 12,76 zamestnanca ŠZ – 11,54zamestnanca

ZPS – 14,50zamestnanca ZPS – 13,57 zamestnanca

DSS – 1,74zamestnanca DSS – 1,69zamestnanca

**Stav zamestnancov k 30. 09. 2020** **Stav zamestnancov k 31. 12. 2020**

ŠZ – 12,69 zamestnanca ŠZ – 13,23 zamestnanca

ZPS – 9,34 zamestnanca ZPS – 15,03 zamestnanca

DSS – 1,23 zamestnanca DSS – 1,80 zamestnanca

|  |  |  |  |  |  |
| --- | --- | --- | --- | --- | --- |
| Druh zariadenia sociálnej služby | Kapacita | Maximálny počet pss na jedného zamestnanca podľa zákona | Skutočný maximálny počet pss na jedného zamestnanca k 31.12.2020 | Percentuálny podiel odborných zamestnancov na celkovom počte zamestnancov podľa zákona | Skutočný percentuálny podiel odborných zamestnancov na celkovom počte zamestnancov k 31.12.2020 |
| ŠZ | 22 | 1,30 | 0,60 | 65% | 68,17% |
| ZPS | 25 | 2,00 | 0,60 | 52% | 68,19% |
| DSS | 3 | 2,30 | 0,60 | 60% | 68,33% |

* + 1. Popis spôsobu, akým zariadenie poskytuje sociálnu starostlivosť. Realizovanéčinnosti a aktivity v členení:
* práca s prijímateľmi sociálnej služby,
* práca s rodinnými príslušníkmi,
* práca s komunitou,
* misia.

Sociálna práca v SED Sučany vychádzala počas uplynulého roka 2020 z vytvárania rovnováhy medzi potrebami klientov a možnosťami prostredia, v ktorom sa nachádza. Bola však iná – poznačená situáciou a opatreniami v súvislosti s ochorením COVID-19 prebiehala za zvýšených bezpečnostných a hygienických pokynov. I naďalej smerovala k vytváraniu a prehlbovaniu vzťahov založených na vzájomnej dôvere klientov a zamestnancov zariadenia SED. Využívajúc metódu pozorovaním a následným zhromažďovaním informácií vzhľadom na potreby a želania klientov sme pracovali s klientmi prevažne individuálnou formou.

Klientov sme aktívne počúvali a tým aj zisťovali ich životné skúsenosti dodržiavali sme slušnosť, ústretovosť, rešpekt a predovšetkým úctu.Klient potrebuje cítiť dôveru, nadobudnúť pocit, že je užitočný aj napriek svojmu postihnutiu, či obmedzeniu. Personál sociálneho a zdravotného úseku sa snažil vytvárať obyvateľom rodinnú atmosféru ako predpoklad rýchlej sociálnej adaptácie a zároveň spríjemnenie procesu starnutia klientov v zariadení. Sociálny pracovný kolektív bol na začiatku septembra obohatení novou zamestnankyňou, ktorá prispela k skvalitneniu práce s klientmi v našom zariadení.

Počas obdobia, kedy boli naši klienti izolovaní od svojich blízkych sme využívali darované tablety s mutli-platformovou aplikáciou What´sApp, cez ktorú mohli klienti uskutočňovať videohovory so svojimi blízkymi na diaľku.

Pri práci s klientom sme kládli dôraz a využívali aktivizáciu a prvky terapií prevažne v tomto roku pri individuálnych ako aj skupinových stretnutiach.

Pri pohybových cvičeniach sme využívali rôzne pomôcky (napr. loptičky, vrkoče, šatky a vrecúška). Precvičovali sme najmä horné a dolné končatiny, krčnú a hrudnú chrbticu. Uvedomujeme si, že práve pohyb pomáha klientom pri zachovaní ich sebestačnosti a nezávislosti od druhej osoby. V priaznivom počasí prevažne v letnom období sme preto s niektorými klientmi praktizovali prechádzky v blízkom okolí zariadenia.

V dopoludňajších hodinách pokračovala práca s klientom skupinovou aktivizáciou, ktorá vychádza z naplánovaných mesačných aktivít, prihliadajúc na aktuálny stav a možností každého klienta. Počas prvej a druhej vlny pandémie ochorenia COVID-19 klienti pracovali individuálnou formou na svojich izbách.

Využívali sme nasledovné techniky, aktivity a činnosti:

* prvky hudby (počúvanie a spievanie piesní, relaxácia pri hudbe a aromalampách)
* rôzne výtvarné techniky (vyfarbovanie obrázkov, ľudových ornamentov, záložiek, modelovanie a maľovanie výrobkov z papierovej hmoty, otláčanie, využívanie prírodných materiálov – maľovanie dekoračných kamienkov, ...).
* pracovnej činnosti (práca s levanduľou, šitie levanduľových srdiečok, drobných vankúšikov, meštekov, lúskanie orechov, výroba drobných dezertov, pečenie, spracovávanie novinového papiera, háčkovanie drobných kvietkov a štvorčekov, výroba náramok zo slamiek).
* kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Prebieha prevažne písomne - formou pripravených pracovných listov na rôzne témy – ako napr. ovocie a zelenina, pracovné povolania, liečivé bylinky, školské a prázdninové časy, či rozvoj slovnej zásoby.
* biblioterapia - počúvanie povestí o slovenských hradoch, počúvanie biblických príbehov z CD, sledovanie dokumentov z cyklu Krásy Slovenska, či známych rozprávok.
* reminiscencia - boli to najmä stretnutia zamerané na spomínanie prostredníctvom starých fotografií, reminiscenčných kartičiek, sledovaním a postupným oživením si zvykov a tradícií, ktoré sa spájajú so sviatkami, náboženstvom, či jednotlivými územiami Slovenska. V mesiaci február sme si pri príležitosti národného týždňa manželstva urobili posedenie zamerané na spomínanie o svadbe.

Všetky výsledky kreatívnej práce s klientmi neboli vystavené vo vestibule ako tomu bolo po minulé roky v predvianočnom období, ale niektoré z nich sú vystavené na chodbe v priestoroch pred kanceláriou pani riaditeľky na 1. poschodí.

KULTÚRNY PROGRAM

**11.3.2020** – Prednáška o ochorení COVID-19 – jej cieľom bolo oboznámiť klientov s týmto ochorením a upozorniť na možné riziká a tiež systém opatrení a fungovania v rámci SED. Prednášku viedla hlavná sestra Mgr. Mária Majdová a pani riaditeľka SED v Sučanoch Mgr. Denisa Dučová.

**December 2020**:

**Adventný kalendár** - „obdarovacia aktivita“, ktorá sa konala v SED Sučany v adventnom období. Cieľom tejto aktivity bolo trošku potešiť našich klientov aspoň drobnou pozornosťou v náročnom období.

**Celoslovenská zbierka „Koľko lásky sa zmestí do krabice od topánok?“** – sa v SED konala prvýkrát. Kvôli pandémii bola zbierka uskutočnená za mimoriadnych inštrukcií. Možno práve v tejto situácii ľudia na Slovensku boli vnímavejší a chceli potešiť na Vianoce seniorov týmto nezištným činom. Dňa 9. decembra boli krabice kontaktnou osobou - Karin Delinčákovou, ktorá v zbierke zastrešovala Sučany doručené do nášho zariadenia. Každá krabička prešla dvojitou karanténou najskôr u kontaktnej osoby a následne i 7 dní v cieľovom zariadení pred tým ako sa dostala do rúk konkrétneho obdarovaného. Ďakujeme preto všetkým dobrým ľuďom, ktorí sa zapojili a prispeli do tejto zbierky – aj vďaka nim mohli naši klienti cítiť symboliku daru ukrytú vo vianočných sviatkoch.

**„Deti seniorom“** - bola predvianočná aktivita organizovaná ESŠ v Martine (konkrétne žiaci 1. a 2. stupňa základnej školy), ktorí vďaka svojim rodičom mali pripraviť škatule naplnené vecami bežnej spotreby určenej klientom SED v Sučanoch. Zbierka trvala do 15. decembra - kedy boli škatule doručené do strediska, kde najskôr prešli karanténou a až potom boli odovzdané do rúk klientov. Vnímame to ako veľmi srdečné a milé gesto vzájomnej spolupráce v tomto zložitom období.

**Betlehemské svetlo** – streda 23. decembra 2020 bola obohatená tým, že k dverám SED v Sučanoch prišli členovia skautského oddielu, ktorí priniesli Betlehemské svetlo aj nám. Tento rok bola prvoradá bezpečnosť kedy okrem plamienka pri distribúcii chránili skauti seba a tiež svoje okolie. Svetlo napĺňa svoje poslanie byť symbolom jednoty, nádeje, lásky a radostnej predzvesti Vianoc a tak je pre nás v SED Sučany povzbudením, aby sme sa i my snažili budovať pokoj a mier v našich životoch i v našom okolí.

DUCHOVNÝ PROGRAM

Veľkou duchovnou podporou pre všetkých bola spolupráca s Cirkevným zborom ECAVv Sučanoch. Služby Božie sa konali jedenkrát a biblická hodina tiež jedenkrát do mesiaca. Veriacim rímsko-katolíckeho vierovyznania bola poskytnutá možnosť zúčastniť sa jedenkrát v mesiaci svätej omše. Avšak v počas zákazu návštev boli duchovné potreby uspokojované distribúciou kázní alebo prostredníctvom sledovania bohoslužobných podujatí na internetovej databáze videí – youtube.

V popoludňajších hodinách prebiehala individuálna práca prispôsobená podmienkam, ktoré jednotlivým klientom najviac vyhovujú. V rámci individuálnej práce s klientom sa vo veľkej miere využíval rozhovor. Ani tentoraz pri voľných rozhovoroch nechýbala dobrá nálada, ktorá pramenila z vtipu a humoru, či spomienkových zážitkov klientov. Súčasťou individuálneho prístupu sú metódy validácie podľa Naomi Feil. Jej jednoduché techniky ako empatické počúvanie, spomínanie na minulosť, dotyk, hudba a pod. pomáhajú udržať ducha starnúceho človeka, vytvoriť znovu pocit dôstojnosti a akceptovať ich hľadisko reality. Uznanie jedinečnosti každej osobnosti a prístup bez predsudkov a stereotypov sú zas potrebné pri vypracovávaní, realizácii a vyhodnocovaní „individuálnych plánov“, v ktorých sme aj v roku 2020 pokračovali. Všetky skupinové aj individuálne stretnutia sú po ich skončení spracovávané a zdokumentované.

Súčasťou práce s klientom boli i pravidelné nákupy, ktoré sa pre klientov realizovali väčšinou raz do mesiaca. Nakupoval sa im tovar podľa aktuálnych požiadaviek, väčšinou potraviny ako sladkosti, nápoje alebo drogéria.

**3. EKONOMICKÉ UKAZOVATELE**

* 1. Ročná účtovná závierka je priložená k tejto správe a zhodnotenie základných údajov v nej obsiahnutých sa nachádza v poznámkach.
  2. Výrok audítora je prílohou správy.
  3. Prehľad príjmov a výdavkov.
  4. Prehľad príjmov v členení podľa zdrojov.

**Príjmy: 808 619,97 EUR**

Príspevky od VUC: 106 383,23 EUR

MPSVaR: 345 551,44 EUR

Poplatky za sociálnu službu: 303 665,63 EUR

2% z daní: 4 192,58 EUR

Nájomné: 17 521,37 EUR

Energie od nájomníkov: 8 264,01 EUR

Dary od FO a PO: 4 646,59 EUR

Odpis darovanej budovy: 17 832,95 EUR

Iné ostatné výnosy: 562,17 EUR

**Náklady spolu: 758 304,67EUR**

z toho najvyššie:

- materiál 123 143,14 EUR

- spotreba energie 40 808,33 EUR

- opravy 17 219,39 EUR

- cestovné 58,05 EUR

- služby 20 958,72 EUR

- mzdové náklady 362 633,40 EUR

- odvody 120 806,38 EUR

- ostatné soc. poistenie (DDP) 1 354,56 EUR

- ostatné soc. náklady 27 516,12 EUR

- odpisy 37 543,08 EUR

- finančné náklady 2 728,76 EUR

- dane a poplatky 644,98 EUR

- odpísanie pohľadávky 2 081,98 EUR

- náklady na reprezentáciu 807,78 EUR

3.5 Stav a pohyb majetku a záväzkov.

Organizácia vlastní budovu v hodnote 780 402,20 EUR, oprávky 384 453,53 EUR,

netto 395 948,67 EUR. V majetku sa nachádza zakúpený automobil Škoda Fabia v obstarávacej cene 12 018,00 EUR (akontácia 40% , výška 4 780,00 EUR), úver vo výške 9 613,44 EUR (istina 7 170,00 EUR, úrok 222,24 EUR, postenie 2 221,20 EUR), automobil Volkswagen Turan v nadobúdacej hodnote 7 100,00 EUR (odpísaný), nové polohovateľné postele, antidekubitné matrace, šatníkové skrine, EKG, zdviháky.

3.6 Ekonomicky oprávnené náklady na jedného prijímateľa sociálnej služby podľa druhu poskytovateľa sociálnej služby na kalendárny rok. EON za jednotlivé zariadenia:

– ŠZ – 1 189,17 EUR

– DSS – 989,20 EUR

– ZPS – 1 089,94 EUR.

3.7 Priemerná výška mesačnej úhrady je 505,21 EUR.

3.8 Účty a ich stav k 31.3.2020, 30.6.2020, 30.9.2020 a k 31.12.2020, ktoré organizácia vedie. Komentár k skutočnému čerpaniu účtov vedených v banke.

Organizácia má zriadené 2 účty. Na účet číslo2629026530/1100 nám MPSVaR uhrádzalo finančné prostriedky, ktoré sa zmluvne zaviazalo poskytnúť. Z tohto účtu sme uhrádzali okrem miezd, všetky faktúry, dane a ostatné náklady, ktoré súviseli s prevádzkou zariadenia. VUC ŽSK nám poskytol finančné prostriedky na účet číslo 2622027469/1100, ktorý sme zriadili na základe ich požiadavky. Z tohto účtu sme previedli financie na hlavný účet a následne z neho hradili prevádzkové náklady.

|  |  |  |  |  |
| --- | --- | --- | --- | --- |
| Účet | stav k 31.03.2020 | stav k 30.06.2020 | stav k 30.09.2020 | stav k 31.12.2020 |
| 2629026530 | 90 972,02 EUR | 88 892,33 EUR | 111 230,50EUR | 121 789,15 EUR |
| 2622027469 | 6 574,70 EUR | 1 149,50 EUR | 4 724,30 EUR | 0,00 |

3.9 Rozpočet na príslušný rozpočtový rok a jeho skutočné čerpanie podľa rozpočtových položiek. Podrobný komentár k skutočnému čerpaniu finančných prostriedkov.

**Rozpočet na rok 2020**

Stredisko Evanjelickej DIAKONIE, Diakonické centrum Sučany

|  |  |
| --- | --- |
| **Výnosy spolu:** | **752 000,00 €** |
| Štátny príspevok | 320 000,00 € |
| VUC | 100 000,00 € |
| Klienti | 300.000,00 € |
| Dary | 3.000,00 € |
| Ostatné výnosy (energie z prenájmu) | 10.000,00 € |
| Nájom | 17.000,00 € |
| 2 % z daní | 2.000,00 € |
|  |  |

|  |  |
| --- | --- |
| **Náklady spolu:** | **752.000,00 €** |
| Mzdy | 340.000,00 € |
| Odvody | 120.000,00 € |
| Náklady na energie | 40.000,00 € |
| Opravy a udržiavanie | 23.000,00 € |
| Strava klienti | 115.000,00 € |
| Poistky budov, auta a za škodu spôsobenú zamestnancami | 4.000,00 € |
| Ostatné prevádzkové náklady (telefóny, čistiace prostriedky, odpad) | 12.000,00 € |
| Finančné náklady (úver, poplatky banky) | 10.000,00 € |
| Odpisy | 20.000,00 € |
| Zákonné sociálne náklady | 15.000,00 € |
| Projekty - vypracovanie | 12 000,00 |
| Materiál | 19.700,00 € |
| PHM | 2.000,00 € |
| Náklady na vzdelávanie | 1.500,00 € |
| Rezerva (audit, dovolenky a odvody z nich) | 7.000,00 € |
| Auto | 10.000,00 € |
| Reprezentačné | 500,00 € |
| Cestovné | 300,00 € |
| **Rozdiel medzi výnosmi a nákladmi** | **0 €** |

Mzdy boli oproti plánu vyššie o 22 633,40 EUR, čo bolo spôsobené obmedzenou možnosťou zamestnávať opatrovateľky na dohodu o vykonaní práce pre pandemické opatrenia z dôvodu Covid-19, zamestnaním ďalšej zdravotnej sestry a najmä vyplatením mimoriadnej covidovej odmeny pre zamestnancov za prácu v období prvej vlny pandémie. Na tieto odmeny nám poskytlo MPSVaR dotáciu vo výške 18 472,83 EUR. Menšie zvýšenie odvodov o 806,38 EUR bolo spôsobené tým, že v dotácii boli zahrnuté aj odvody. Náklady na energie boli vyššie o 808,33 EUR. Opravy a udržiavanie boli v porovnaní s rozpočtom nižšie o 5 780,61 EUR, pretože sme robili iba nevyhnutné opravy a zákonné revízie z dôvodu uzavretia Strediska na základe usmernení RÚVZ. Náklady na stravu klientov boli nižšie o 19 411,20 EUR z dôvodu zvýšenej hospitalizácie klientov a sťaženou možnosťou prijímania nových klientov do zariadenia. Skutočné náklady na poistenie boli 1 265,96 EUR, čo bolo nižšie o 2 734,04 EUR. Ostatné prevádzkové náklady v sume 20 958,72 EUR sú vyššie o 8 958,72 EUR oproti rozpočtu. Spôsobené je to vyššími nákladmi na odvoz infekčného odpadu a vyššou spotrebou dezinfekčných prostriedkov. Finančné náklady boli nižšie o 4 500,15 EUR. Evanjelickej Diakonii Bratislava sme splatili pôžičku vo výške 3 836,00 EUR. Náklady na správu účtov boli vo výške 1 035,00 EUR. Odpisy boli vyššie oproti plánu o 17 531,08 EUR, toto zvýšenie tvorí odpis budovy, automobilu, zakúpenie postelí, matracov a vybavenie šatní pre zamestnancov. Zákonné sociálne náklady boli vyššie o 12 516,12 EUR. Tento nárast spôsobil vyšší náklad na úhradu odchodného a odstupného, prvých 10 dní PN zamestnancov, stravných lístkov, či dodržania pitného režimu zamestnancov počas letných mesiacov. Náklady za materiál tvorili 24 774,46 EUR čo je oproti plánu vyššie o 5 074,46 EUR. Zvýšené náklady tvorili náklady najmä na hygienický a dezinfekčný materiál. Náklady na PHM sme čerpali o 779,88 EUR viac, čo bolo spôsobené zvýšenou spotrebou odvozu odpadu do zberného dvora. Plánované náklady na projekty sme nevyužili, aj pre sťažené možnosti pre opatrenia RÚVZ a v neposlednom rade pre vysoké ceny na vypracovanie projektov. Rezerva bola tvorená podľa zákona o účtovníctve a bola nižšia o 552,89 EUR, čo vyplýva z lepšieho čerpania dovoleniek a odvodov z nich v priebehu roka. Reprezentačné bolo plánované vo výške 500,00 EUR je vyššie o 367,78 EUR pre pohostenie pre klientov, aby sme im zlepšili traumatizujúce podmienky pre obmedzenie návštev s príbuznými. Cestovné bolo čerpané minimálne vo výške 58,05 EUR.

3.10 Stav záväzkov a pohľadávok k 31.3.2020, 30.6.2020, 30.9.2020 a k 31.12.2020.

Záväzky tvorili záväzky voči zamestnancom, sociálnej a zdravotných poisťovní,

dodávateľom, finačnej správe a Evanjelickej Diakonii Bratislava.

Stav k 31.3.2020 51 499,13 EUR

30.6.2020 42 282,49 EUR

30.9.2020 52 213,30 EUR

31.12.2020 67 263,21 EUR

Pohľadávky tvorili pohľadávky voči prijímateľom sociálnej služby, nájomníkom.

Stav k  31.3.2020 230 320,19 EUR

30.6.2020 157 048,86 EUR

30.9.2020 80 242,06 EUR

31.12.2020 2826,71 EUR